Document ID: /fineweb-2-swissfilter-quality_10-filterrobots/filtered/02038.jsonl.gz/1625

Avant in onn ha il chantun decidì da serrar il center da transit per requirents d’asil a Schluein. L'avust da quest onn han tut ils fugitivs bandunà il chastè Löwenberg. Las famiglias cun uffants da scola èn da nov plazzads a Litzirüti. Suenter 30 onns sco chasa d’asil è il chastè a Schluein uss vid. Tge che duai schabegiar cun l'object en avegnir è il mument anc intschert.
Nagina pressiun da temp
La fundaziun «Heim St. Josef Löwenberg Schluein» na sa anc betg per tge diever ch'il chastè duai vegnir duvrà en avegnir. Suenter che las fatschadas ed il tetg èn vegnids sanads ils davos onns, na fa quella decisiun era betg prescha. La fundaziun saja averta per tut las variantas pussaivlas.
RR actualitad 17:00